„Frankfurt" preusmjerava ovdje. Za ostala značenja, v. Frankfurt (razvrstavanje).

**Frankfurt na Majni** (njem. ***Frankfurt am Main***), a neformalno i uobičajeno samo **Frankfurt**, je najveći grad njemačke savezne pokrajine Hessen od 746.878 (2018.) stanovnika u užem centru grada.

Ali na širem području grada zapravo živi oko 2 300 000 Frankfurt je centar konurbacije Frankfurt Rajna-Majna u kojoj živi čak 5 600 000 stanovnika  a ona je druga po veličini metropolitanska regija u Njemačkoj.

Frankfurt je danas najbogatija metropola Evrope i najvažniji financijski centar Evrope. Frankfurt je poznat i kao grad banaka - skoro sve poznatije banke na svijetu imaju svoje predstavništvo u Frankfurtu (oko 300 banaka). U Frankfurtu je sjedište Evropske centralne Banke. Sa velikim brojem sajmova Frankfurt je i svjetski poznat sajamski grad.

Zahvaljujući svojim centralnim položajem u Evropi Frankfurt je je jedna od najvećih-najznačajnijih raskrsnica autoputeva (Autoput:A-3,A-5,A-66,A-67,A-661,A-45). Aerodrom u Frankfurtu je jedan od najvećih u Evropi.

Ime
---

Vizura frankfurtskih nebodera noću
Frankfurt se prvi put spominje u jednom dokumentu od Karla Velikog 22. februara 794. Dokumenat je napisan na latinskom, i u njemu stoji *... actum super fluvium in loco nuncupante Franconofurd* (*... donesen na rijeci Majna u jednom mjestu zvanom Frankfurt*).

Položaj
-------

Grad leži na objema stranama rijeke Majne, južno od planinskog masiva Taunus u centralnoj Njemačkoj. Na jugu Frankfurta se prostire najveća gradska šuma Njemačke. Najviša tačka leži na Bergerovoj osmatračnici u Sekbahu i iznosi 222 m nadmorske visine, a najniža na 88 m nadmorske visine, na obali Majne u Sindlingenu.

Centar grada (zeil-cajl) se nalazi na 122 m nadmorske visine. Koordinate su 50°07` N (sjever) i 8°41`O ( istok).Povrsina grada je 248,31 km².
Gustina stanovništva iznosi 2659 stanovnika po km²

Klima
-----

Grad se nalazi u umjerenoj klimatskoj zoni.Prosjecna godisnja temperatura iznosi 9,4 °C (Celzijusa).Prosjecne godisnje padavine su 663 milimetra.Najtopliji mjeseci su Juni,Juli i Avgust sa prosjecnom temperaturom 17,1 °C do 18,7 °C. Najhladniji mjeseci su Decembar,Januar i Februar sa prosjecnom temperaturom 0,0 °C do 1,2 °C. Najvise padavina je od Juna do Avgusta ( prosjek 68 do 77 milimetara) a najmanje od Februara do Aprila ( prosjek 36 do 44 milimetra).

Stanovništvo
------------

Frankfurt službeno ima 659 928 stanovnika(Stanje 30. 09. 2006 ). U Frankfurtu živi preko 180 različitih nacija. Svaki treći stanovnik Frankfurta nema Njemački pasoš.

Privreda i infrastruktura
-------------------------

Prema ranglisti univerziteta Liverpul od 2001. godine Frankfurt je najbogatiji grad Evrope (prema brutonacinalnom produktu po stanovniku). Slijede Karlsruhe, Pariz i Minhen.

Frankfurt statistički ima sa 922 radna mjesta na 1000 stanovnika, pa je po tom standardu prvi u Njemačkoj. Veliki broj radnih mjesta čak 600 000 na samo 650 000 stanovnika u užem centru, rezultira velikom dnevnom migracijom radnika, koji putuju iz okolice u Frankfurt. Zbog tog enormnog broja radnika koji dolaza na posao u Frankfurt, Frankfurt je za radnih sati zapravo milionski grad.

Interesantan je podatak da u Frankfurt ima 1 advokata na 99 stanovnika. To je najveća koncentracija advokata po glavi stanovnika u Njemačkoj.

Istovremeno Frankfurt je i najzaduženiji grad Njemaćke ( po stanovniku 2100 €-2006).

Na ranglisti velikih gradova sa najvišim životnim standardom Frankfurt zauzima 5. mjesto u svijetu.

Uprkos tome Frankfurt je i grad sa najvećom stopom kriminala na 100 000 stanovnika u Njemačkoj. Kriminalna statistika se može i malo drugačije posmatrati, naime zbog velikog broja prirasta stanovništa tokom dana kriminal je povišen, ali je u statistici računat na samo 650 000 stanovnika. Isto tako svi kriminalni delikti na aerodromu se pribrajaju se Frankfurtu, bez obzira na to što je aerodrom tranzitna luka za mnoge putnike a svakako je među njima i odredjen broj krimnalaca. Aerodrom je i jedna od navećih tranzitnih luka za teretni saobraćaj i veliki je broj otkrivenih pokušaja šverca od droge preko novca pa sve do egzotičnih biljaka i životinja.

Historija
---------

Kao i kod mnogih drugih njemačkih gradova, izgled Frankfurta posle Drugog svetskog rata se drastično izmjenio. Ta promjena, nastala je nakon bombardiranja i posljeratne izgradnje, gradu je podarila moderan amerikanizirani i ekonomskim potrebama prilagođen izgled, koji sa tipičnim "srednjeevropskim centrom grada" nema puno zajedničkog. Od bivšeg, najvećeg nemačkog "starog centra" grada, je malo ostalo. Od preko 4 000 starih kuća ("Fahverk"), samo je jedna ostala - "kuća verthajm" na Fartor-u. Kratko poslije 1900. je već početo sa korekturama ulica i naselja. Mnoge ulice su proširivane, mnoga naselja kompletno srušena. Ostaci historijskog starog grada nalaze se oko Remerberga, jednom od najpoznatijih trgova Njemačke. U starom gradu nalaze se i frankfurtski carski dom i čuvena Djavolova crkva.

Današnji centar, 1333. osnovan kao Novi grad, doživljava jake promjene u ranom 19. vijeku. Barokni dijelovi utvrđenja sa velikim bastionima, koji su od 17. vijeka opasavali stari kao i novi dio grada, su prenešeni i kružno postavljeni samo oko starog dijela grada.

Novi grad (izvan starih gradskih zidova 12. vijeka) je ponovo izgrađen po planovima gradskog urbaniste Georga Hesa, koji je tim povodom izradio i urbanistički plan budućeg izgleda grada u kome je zahtijevao od graditelja da se pridržavaju klasičnog stila izgradnje. Uz to se održala i zabrana izgradnje u području pješačkih staza bivšeg utvrđenja oko grada. Od tog pravila je napravljeno par izuzetaka.

Još od 50-tih godina je Frankfurt poznat kao grad nebodera. Heningerov toranj u Saksenhausenu iz 1960. bila prva zgrada koja je sa svojih 120 metara, po visini premašila zapadni toranj carskog doma. Najviši neboderi 70-tih, hotel Plaza, DG-Banka, Drezdner-banka, su sa svojih 150 metara visine, bili najviši u cijeloj Njemačkoj. 1988. godine izgrađeni sajamski toranj( Messeturm), sa svojih 257 metara visine, je bio najviša zgrada Evrope u to vrijeme. U Frankfurtu je danas od njega viši samo, 1997. izgrađeni, toranj komercijalne banke (sa antenom 300 m.)

Rođeni u Frankfurtu
-------------------

* Karlo II Ćelavi (823—877)
* Jakob Heller (1460—1522)
* Sebastian of Heusenstamm (1508–1555)
* Elijah Loans (1555–1636)
* Adam Elsheimer (1578–1610)
* Abraham Mignon (1640–1679)
* Alexander Ferdinand von Thurn und Taxis (1704–1773)
* Mayer Amschel Rothschild (1744–1812)
* Johann Wolfgang von Goethe (1749–1832)
* Amschel Mayer Rothschild (1773–1855)
* Salomon Rothschild (1774–1855)
* Bettina von Arnim (1785–1859)
* Moritz Abraham Stern (1807–1894)
* Heinrich Hoffmann (1809–1894)
* Henri Nestlé (1814–1890)
* Heinrich Bernhard Oppenheim (1819–1880)
* Paul Maas (1880–1964)
* Richard Koch (1882–1949)
* Willy Messerschmitt (1898–1978)
* Siegfried Kracauer (1889–1966)
* Leo Löwenthal (1900–1993)
* Otto Bayer (1902–1982)
* Max Rudolf (1902–1995)
* Theodor Adorno (1903–1969)
* Bernhard Frank (1913–2011)

Poznati žitelji Frankfurta
--------------------------

* Karl der Große (747–814)
* Fastrada (765–794)
* Ludwig Njemački (810–876)
* Ludvig III Mlađi (835–882)
* Giordano Bruno (1548–1600)
* Georg Philipp Telemann (1681–1767)
* Clemens Brentano (1778–1842)
* Arthur Schopenhauer (1788–1860)
* Bertha Pappenheim (1859–1936)
* Max Horkheimer (1895–1973)
* Paul Hindemith (1895–1963)
* Marcel Reich-Ranicki (1920–2013)
* Jürgen Habermas (1929)
* Helmut Kohl (1930–2017)
* Albert Speer Mlađi (1934–2017)
* Jorge Mario Bergoglio (1936)
* Daniel Cohn-Bendit (1945)
* Josef Ackermann (1948)
* Sven Väth (1964)

Gradonačelnici
--------------

* 1868–1880: Daniel Heinrich Mumm von Schwarzenstein (*nezavisni*)
* 1880–1890: Johannes von Miquel (NLP)
* 1890–1912: Franz Adickes (*nezavisni*)
* 1912–1924: Georg Voigt (DDP)
* 1924–1933: Ludwig Landmann (DDP)
* 1933–1945: Friedrich Krebs (NSDAP)
* 1945–1945: Wilhelm Hollbach (*nezavisni*)
* 1945–1946: Kurt Blaum (CDU)
* 1946–1956: Walter Kolb (SPD)
* 1956–1964: Werner Bockelmann (SPD)
* 1964–1970: Willi Brundert (SPD)
* 1970–1971: Walter Möller (SPD)
* 1971–1977: Rudi Arndt (SPD)
* 1977–1986: Walter Wallmann (CDU)
* 1986–1989: Wolfram Brück (CDU)
* 1989–1991: Volker Hauff (SPD)
* 1991–1995: Andreas von Schoeler (SPD)
* 1995–2012: Petra Roth (CDU)
* 2012– Peter Feldmann (SPD)

Gradovi partneri
----------------

|  |  |  |
| --- | --- | --- |
| * UK Birmingham (od 1966.)
* Francuska Lyon (od 1960.)
* Ujedinjeni Arapski Emirati Dubai (od 1968.)
* Egipat Kairo (od 1979.)
* Italija Milano (od 1971.)
 | * Češka Prag (od 1990.)
* Mađarska Budimpešta (od 1992.)
* Nikaragva Granada (od 1991.)
* Poljska Krakow (od 1991.)
 | * Kanada Toronto (od 1979.)
* Izrael Tel Aviv-Jaffa (od 1980.)
* Kina Guangzhou (od 1988.)
* Njemačka Leipzig (od 1990.)
 |

Obrazovanje i nauka
-------------------

### Univerzitet

* U gradu djeluje od 1912 jedan od najpoznatijih njemačkih univerziteta Johann Wolfgang Goethe.

Panorama Frankfurta sa brojnim neboderimaPanorama Frankfurta sa brojnim neboderima

Literatura
----------

* Berger, Dieter (1999). *Geographische Namen in Deutschland*. Bibliographisches Institut. ISBN 3411062525.
* Fulbrook, Mary (1991). *A Concise History of Germany*. Cambridge University Press. ISBN 978-0-521-36836-0.
* Gareth, Shaw (2011). *Urban Historical Geography: Recent Progress in Britain and Germany (Cambridge Studies in Historical Geography)* (Reprint edition izd.). Cambridge University Press. ISBN 0521189748.
* Home, William R.; Pavlovic, Zoran (2007). *Germany (Modern World Nations)* (2 ed. izd.). Chelsea House Pub. ISBN 0791095126.
* Hamm, Ingrid; Werding, Martin; Seitz, Helmut (3540681353). *Demographic Change in Germany* (8. izd.). New York: Springer-Verlag. ISBN 2007.

Berghahn, V. R. (2004). *Modern Germany: Society, Economy and Politics in the Twentieth Century* (2. izd.). Cambridge University Press. ISBN 0521347483.

Vidi još
--------

* Nemačka
* Nemačke države
* Nemački gradovi
* Nemački jezik
* Nemci
* Institucije Savezne Republike Nemačke

Vanjske veze
------------

***Frankfurt na Majni*** na Wikimedijinoj ostavi

* www.frankfurt.de Arhivirano 2012-07-16 na Wayback Machine-u - Službena internet prezentacija Frankfurta

| * p
* r
* u
Gradovi i *okruzi* nemačke države Hesen |
| --- |
| *Bergštrase* •  *Valdek-Frankenberg* •  *Vera-Majsner* •  *Veterau* •  Visbaden •  *Gisen* •  *Gros-Gerau* •  Darmštat •  *Darmštat-Diburg* •  Kasel •  *Kasel* •  *Lan-Dil* •  *Limburg-Vajlburg* •  *Majna-Kincig* •  *Majna-Taunus* •  *Marburg-Bidenkopf* •  *Odenvald* •  Ofenbah •  *Ofenbah* •  *Rajngau-Taunus* •  *Fogelsberg* •  Frankfurt na Majni •  *Fulda* •  *Hersfeld-Rotenburg* •  *Hohtaunus* •  *Švalm-Eder* | Zastava Hesena |


  


|  |  |
| --- | --- |
|  | *Ovaj članak o **geografiji** je u začetku. Možete pomoći Wikipediji tako da ga proširite*. |

  

  

  

Šablon:Link GA